open-index/open-wikipedia-markdown huggingface dataset:
Program Ujedinjenih nacija za razvoj

**Program Ujedinjenih nacija za razvoj** (, ) jest agencija Ujedinjenih nacija, zadužena za pomoć zemljama u eliminaciji siromaštva i postizanju održivog ekonomskog rasta i ljudskog razvoja. UNDP naglašava važnost razvoja lokalnih kapaciteta za dugoročnu samodovoljnost i prosperitet.

Nalazi se u Sjedištu Ujedinjenih nacija u New Yorku, to je najveća agencija UN-a za razvojnu pomoć, UNDP se u potpunosti finansira dobrovoljnim prilozima država članica UN-a.

Agencija je zagovornik promjena, omogućava zemljama pristup znanju i sredstvima uz razmjenu iskustava, pomažući ljudima da izgrade bolji život. Djeluje u 166 zemalja. Zajedno sa zemljama u kojima djeluje, pronalazi rješenja za globalne i državne razvojne izazove. UNDP se oslanjaju na svoje kadrove i njihove brojne partnere, istovremeno razvijajući domaće kapacitete.

Svjetski lideri su zajamčili da će ostvariti Milenijumske razvojne ciljeve, uključujući sveobuhvatni cilj smanjenja siromaštva na pola do 2015. Mreža UNDP-a povezuje i kooridinira globalne i državne nepore za dostizanje ovih ciljeva. Njihov fokus je na pomoći zemljama da dostignu i podijele rješenja u izazovima:

* Demokratske uprave
* Smanjenje siromaštva
* Prevencija kriza i oporavak
* HIV/AIDS

UNDP pomaže zemljama u razvoju da privuku pomoć i efektivno je koriste. U svim njihovim aktivnostima, ohrabruju zaštitu ljudskih prava i davanje većih prava ženama.

## Reference 
## Vanjski linkovi 
* Razvojni program Ujedinjenih nacija za Bosnu i Hercegovinu  

Kategorija:Organizacije
UNDP
Kotorsko

**Kotorsko** je naseljeno mjesto u gradu Doboju, Bosna i Hercegovina.

## Geografija 
Naselje Kotorsko se nalazi na niskom, dugom i širokom podnožju planine Krnjin koja se blago i razgranato spušta u prostranu dolinu rijeke Bosne sa njene lijeve strane, izmedu rječice Foče (Lipice) i Veličanke. Ovaj kraj se odlikuje prirodnim ljepotama i blagom klimom.

## Historija 
Ime Kotorsko nastalo je od riječi Kotor, što u prijevodu sa starogrčkog i latinskog jezika znači utvrda ili utvrđeni grad. Nakon propasti Kotora nastalo je Kotorsko Naselje, ali se riječ Naselje izgubilo, pa je ostala samo riječ Kotorsko, kao pridjevska imenica.

Prvi pisani spomen *Kotor* je u knjizi "Popis Imperije" Bizantijskog cara Porfirogeneta iz 931. i 960. godine.

Na ovom području su živjela plemena Ilira, Panona, Kelta, Bogumila.

Turci dolaze najvjerovatnije između 1512. (Tešanj, Gračanica) i 1536. (Modriča). Dolaskom Turaka većinsko stanovništvo postaje muslimansko. Kotorsko se razvija u ruralno i zanatsko naselje, koje više ne doseže razvoj grada, nego je i selo i kasaba. Stradavalo je u ratovima i obnavljano. Iz tog perioda imamo i dva pisana spomenika:

Jedan je nišan iz 1597. godine najstariji na ovom i širem području sa porukom:

"*Allah je jedan, a Muhamed je njegov vjerovjesnik*".

Drugi je kamenom zidani kabur iz 1776. godine u džamijskom haremu donje džamije sa isklesanim natpisom:

"*Smrtnu čašu svak će ispiti i smrtnu odjeću obući. Hasan sin Mahmudov. Za njegovu dušu Fatihu*".

Na geografskoj karti iz 1680. godine na mjestu Kotorska piše naziv KOTOR, kao i na jednoj drugoj iz 1718. godine piše KOTOR. I Filip Lastrić 1776. godine u knjizi "Pregled starina Bosanske provincije" navodi među tvrđavama i gradovima i Kotorsko.

Kotorsko je stradalo od Mađara 1415. godine (Car Sigmund) i 1717. godine (General Petraš).

Inače čuvaju se usmena predanja o Kotorsku sa 7 pa i 13 džamija. Tragovi temelja su se mogli naći sve do nedavno na Musalama-dva, Pobrđu, Lišinovića Brdu i Malim Mezarlucima. Nije razjašnjeno da li se radilo o istovremenom postojanju ili u nekom vremenskom toku. Međutim sigurno da je Kotorsko bilo značajno naselje, da je imalo vodovod od keramičkih cijevi, mektebe i medrese, najmanje dva džemata, da je bilo administrativni centar.

Kotorani su se borili pod zastavom Turske, Austrougarske i u narodnooslobodilačkom ratu 1941-1945, o čemu svjedoči i spomenik NOB. U ratu 1992. godine od strane JNA, paravojnih formacija Srbije i Crne Gore i domaćih nacionalista, poginulo je ili nestalo 68 osoba, cjelokupno stanovništvo je protjerano, a mjesto gotovo potpuno uništeno, kako građevine tako i infrastruktura.

Od 2000. godine bilježi se značajan povratak mještana u ovo veliko dobojsko naselje na obodu Posavine. Tako da su, osim privatnih objekata i privatnih radnji i lokala, u Kotorskom obnovljeni: obje predratne džamije, nogometni klub "Borac", dom kulture, škola, ulična rasvjeta, partizanski spomenik ...
Od septembra 2016. godine, u prostorima nekadašnje fabrike "Enterijer" u Kotorskom, počela je sa radom fabrika suncokretovog ulja.

## Stanovništvo 
## Reference 
## Vanjski linkovi 
* Zvanični sajt grada Doboja
Theodore Roosevelt

**Theodore Roosevelt Jr.** (27. oktobar 1858 – 6. januar 1919) bio je američki političar poznat po tome što je bio 26. predsjednik SAD-a od 1901. do 1909. godine i 25. potpredsjednik SAD 1901. godine.

Rođen je 27. oktobra 1858, a umro 6. januara 1919.

U javnosti je bio poznat pod nadimkom **Teddy**, a u historiji američke demokratije kao predsjednik izuzetnog karaktera i istančane osobnosti. On je dominirao svojom energijom, svojim zanimanjem za napredak i modelom za muškost (poznatijim kao *cowboy persona*).

Zaslužan je za mnoga dostignuća u američkoj vanjskoj politici, a između ostalih se izdvajaju "Square Deal", koji je promovirao i regulirao jednakost u jeftinijoj potrošnji, ostvarivanju i nabavci hrane, lijekova i putnih troškova za sve građane SAD-a; uspješnost pregovaranja oko izgradnje i koncesije nad Panamskim kanalom 1904. godine te mnogi drugi politički i socijalni uspjesi koji su ga izdigli u sami vrh kulta ličnosti moderne američke historije.

Također, on je bio prvi Amerikanac dobitnik Nobelove nagrade za mir 1906, zaslužan medijator uspješno završenih mirovnih pregovora između Rusije i Japana.

Njegov lik, zajedno s likovima Georgea Washingtona, Thomasa Jeffersona i Abrahama Lincolna, nalazi se uklesan u kameni kulturni spomenik na planini Rushmore.

## Vanjski linkovi
## Reference 
*

Kategorija:Rođeni 1858.
Kategorija:Umrli 1919.
Kategorija:Amerikanci porijeklom iz Nizozemske
Kategorija:Amerikanci porijeklom iz Ulstera
Kategorija:Američki političari
Kategorija:Državnici
Kategorija:Članovi Republikanske stranke (SAD)
Kategorija:Biografije, New York
Armand Assante

**Armand Assante** (rođen 4. oktobra 1949. godine u New Yorku, SAD) je američki glumac.

Otac mu je porijeklom iz Italije, a majka iz Irske. Glumio je u sporednim ulogama u raznim filmovima, na pozornici i na televiziji sedamdesetih godina. Studirao je na Američkoj akademiji dramskih umjetnosti.

Njegova prva važnija uloga je u filmu iz 1974. godine *The Lords of Flatbush*. Njegov vragolast izgled donio mu je brojne uloge negativaca i opasnih ljudi na bioskopskom i TV ekranu. Također je glumio rame uz rame sa Antoniom Banderasom u filmu *Mambo Kings* i sa Sylvesterom Stalloneom u *Judge Dredd-u*.

Živi u sjevernom dijelu New Yorka i ima dvije kćerke; nedavno je kupio novu kuću u neposrednoj blizini trenutnog prebivališta.

## Filmografija 
* Two for the Money (2005)
* Push, Nevada (2002) (TV serija)
* The Odyssey (1997) (TV)
* Gotti (1996) (TV)
* Striptease (1996)
* Judge Dredd (1995)
* Kidnapped (1995) (TV)
* Fatal Instinct (1992)
* Hoffa (1992)
* 1492: Conquest of Paradise (1992)
* The Mambo Kings (1992)
* Q&A (1990)
* Unfaithfully Yours (1984
* I, the Jury (1982)
* Private Benjamin (1980)
* Little Darlings (1980)
* The Doctors (TV serija) (1975–1977)
* The Lords of Flatbush (1974)

## Reference 
## Vanjski linkovi 
* https://www.armandassante.net/
* https://goldenglobes.com/person/armand-assante/

Kategorija:Rođeni 1949.
Kategorija:Biografije, New York
Kategorija:Američki glumci
Kategorija:Amerikanci porijeklom iz Irske
Kategorija:Amerikanci porijeklom iz Italije
Kategorija:Živi ljudi
RJ-45

RJ-45 utikač|mini|desno
**RJ-45** (ili **RJ45**) je u računarstvu neformalni naziv za 8-polni modularni utikač ili utičnicu kakve se koriste u strukturnom kabliranju
(npr. za potrebe Ethernet-a ili ISDN-a).

Izvorno (u SAD) je **RJ45** (od **R**egistered **J**ack **45**) oznaka za izvedbu priključka zakupljenog voda za prijenos podataka sa podešavanjem razine signala pomoću otpornika ugrađenog u utičnicu.
Taj je priključak 8-polni, međutim pored načina spajanja djelomično se razlikuje i u fizičkom obliku.

Druge **RJ** oznake standardiziranih priključaka također se "zloupotrebljavaju",
npr. RJ11 je u SAD oznaka priključka za običnu telefonsku liniju, a često se koristi kao
naziv za bilo koji fizički odgovarajući utikač ili utičnicu.

## Reference 
## Vanjski linkovi 
Kategorija:Računarske mreže
Heksadecimalni brojevni sistem

**Heksadecimalni sistem** je brojevni sistem (ili *numerički sistem*) sa bazom 16. U upotrebi su sve cifre dekadnog brojevnog sistema i prvih 6 slova engleske abecede: 
* 0,1,2,3,4,5,6,7,8,9,A,B,C,D,E,F

Broj 10 se piše kao A, broj 11 kao B itd. sve do F što predstavlja broj 15.
Uz pomoć ovih cifri moguće je zapisati bilo koji broj.

Heksadecimalni sistem se koristi u računarstvu u kombinaciji sa binarnim sistemom jer se pretvaranje može lahko obavljati. Četiri mjesta u binarnom sistemu zauzimaju samo jedno mjesto u heksadecimalnom sistemu.

## Također pogledajte 
* Brojevni sistem
* Binarni brojevni sistem
* Dekadni sistem

Kategorija:Brojevni sistemi
Alegorija

mini|Alegorija Fortune
**Alegorija** (grč. *allegoria* = prenesen govor) jest stilska figura najčešće svrstavana u figure misli, jer se njome direktno rečeno odnosi na nešto drugo, uz pretpostavku da se pjesnička slika ili priča može objasniti pojmovima. Kao prenošenje značenja srodna je metafori, ali u staroj retorici uglavnom je vladalo mišljenje da zahtijeva veću cjelinu od pojedine riječi, što omogućuje da se vrline, strasti ili prirodne pojave opisuju kao osobe, odnosno da se, npr., putovanje u prostoru shvati kao proces duhovnog sazrijevanja. Naziv se također koristi u širem smislu kao oznaka svakog lika ili prikaza u kojem se može razabrati pojmovno objašnjenje (npr., djevojka s vagom kao alegorija pravde), ali i za pojedine književne žanrove koji su naročito njegovani u srednjem vijeku i baroku. Ponekad se shvata kao i načelo koje prožima neke književne vrste, poput basne, ili, pak, pojedina djela u kojima se jasno razabire odnos prema kritici ili potvrđivanju nekog poznatog učenja.

## Također pogledajte 
* Semiotika

## Reference 

Kategorija:Stilske figure
Kategorija:Narativne tehnike
Kategorija:Pjesnička sredstva
Kočani

**Kočani** je grad i sjedište općine u Sjevernoj Makedoniji. Sam grad ima 28 330 stanovnika, a općina oko 41 356 stanovnika.

Grad Kočani nalazi se 120&nbsp;km od glavnog grada Skoplja, na nadmorskoj visini od 350-450 metara. U njegovoj blizini nalazi se poznati zimski turistički centar Ponikva.

Kroz grad prolazi magistralna saobraćajnica koja povezuje Štip i Veles, a potom izlazi na E-75 Skoplje-Đevđelija.

## Vanjski linkovi 
* Kočani

Kategorija:Gradovi u Sjevernoj Makedoniji
Kategorija:Kočani
Shareware

**Shareware**, ili u direktnom prijevodu sa engleskog jezika *"dijeljena roba"*, je pojam pod kojim se podrazumjeva način distribucije proizvoda (najčešće softvera) na taj način da je kupcu omogućeno prethodno isprobavanje proizvoda prije nego isti bude plaćen. 

Ovaj pojam se najčešće koristi u informatici za softver koji je distribuiran uz odgodu plaćanja na neki unaprijed definisani period. Shareware softver je obično potpuno funkcionalan neki određeni period nakon čega ga je potrebno ukloniti sa računara. U ugovoru (EULA) koji dolazi uz instalaciju softvera, opisane su obaveze korisnika prema proizvođaču. One mogu biti pravne ili moralne. 

## Zaštita interesa 
Da bi zaštitili svoj interes proizvođači implementiraju posebne funkcionalnosti koje su u stanju potpuno onesposobiti program nakon isteka dozvoljenog roka upotrebe programa. Dalja upotreba je omogućena samo unošenjem ispravnih podataka o registraciji ili aktiviranjem od strane kompanijinog web sajta. Osim ovoga, prave se posebni sistemi zaštite koji onemogućavaju zlonamjerne korisnike od višestrukog instaliranja programa ili pomjeranja datuma internog sata.

## Popularizacija 
Prvi koji je iskoristio ovaj naziv je bio Bob Wallace da bi opisao svoj softver PC-Write i to u 80-tim godinama prošlog vijeka. Veća popularizacija ovakvog načina distribucije softvera je počela paralelno sa razvojem interneta. Koristile su ga uglavnom manje kompanije kojima je to bio idealan put za prezentaciju svojih proizvoda krajnjim korisnicima. U novije vrijeme na taj se način odlučuju i velike kompanije za neke svoje proizvode.

## Loše strane 
Loše strane ovakvog distribuiranja softvera su evidentne samo za proizvođače. Ogledaju se u tome da je zlonamjerniku vrlo lako naći način da zaobiđe zaštite, pa na crnom tržištu za svaki ovakav proizvod vrlo brzo bude javno objavljen serijski broj, ili čak mali program, "generator ključeva" (en. *key generator*), koji je u stanju da na osnovu unesenog imena generiše odgovarajući serijski broj za određeni program. Vremenom kompanije pokušavaju sve sofisticiranije načine zaštite svojih interesa, no bezuspješno.

## Najpoznatiji shareware programi 
**Zaštita**
* Ad-Aware - Početna stranica

**Arhiveri**
* WinZip - Početna stranica
* WinRAR - Početna stranica

**Download manageri**
* GetRight - Početna stranica 

## Reference 
## Vanjski linkovi 
* Shareware Industry Conference
* Udruženje shareware proizvođača
* Evropska shareware konferencija

Kategorija:Softver
Skup brojeva

U matematici, **skup brojeva** je jedan od klasičnih skupova konstruiranih iz skupa prirodnih cijelih brojeva i opremljenih aritmetičkim operacijama, koji se pojavljuju u rastućem nizu uključivanja:
:\N \subset \Z \subset \mathbb D \subset \Q \subset \R \subset \Complex\ \subset\mathbb{H}\subset\mathbb{O}\subset\mathbb{S}

Izraz se također može koristiti za označavanje podskupa jednog od njih. Konkretno, polje brojeva je konačno proširenje polja racionalnih u polje kompleksnih.

Pojam broja zasniva se na pripadnosti jednom od ovih skupova ili određenim srodnim strukturama kao što su hiperkompleksne algebre kvaterniona, oktoniona, sedeniona i drugih hiperkompleksa, polje *p* -adičke, ekstenzije hiperrealnih i superrealnih, klase ordinala i kardinala, nadrealnih i pseudostvarnih itd.

## Također pogledajte 
* Apstraktna algebra
* Veliki brojevi

## Reference 
Kategorija:Elementarna matematika
Kategorija:Matematička terminologija
Kategorija:Teorija polja
Tolisa (Orašje)

**Tolisa** je naseljeno mjesto u općini Orašje, Bosna i Hercegovina. Tolisa je dobila ime po istoimenoj rijeci Tolisi, koja je proticala pored starog mjesta gdje je selo bilo smješteno. Ime Tolisa prvi put se spominje u 13. vijeku "Tera Tolis", a obuhvaćala je područje oko rijeke Tolise.

U Tolisi je otvorena prva narodna osnovna škola u Bosni i Hercegovini i to 1823, koju je podigao tadašnji župnik fra. Ilija Starčević. Prvi učitelj bio je Ilija Boričić iz Slavonije. Škola je zatvorena nakon petnaest godina, a ponovo obnovljena 1843. U ovome naselju je rođen bosanski franjevac i pjesnik Martin Nedić.

U Tolisi se nalazi jedna od najvećih katoličkih crkvi u Bosni i Hercegovini, čija je gradnja započeta za vrijeme osmanlijske vlasti 1864, a završena 1881.

Tolisa danas ima otprilike 3000 stanovnika.

## Stanovništvo 
## Reference 
## Vanjski linkovi 
* Zvanični sajt općine Orašje
Zastava Ukrajine

mini|desno|300px|Zastava Ukrajine

**Zastava Ukrajine** sastoji se iz dva vodoravna polja jednake veličine. Ukrajina je uglavnom ravničarska zemlja, prepuna velikih polja pšenice, te je stoga donje polje na zastavi žute boje, a iznad njega je svijetloplava, boja neba.
Porijeklo zastave je u čestoj upotreni plave i žute boje na grbovima u području Galicije, a i današnji grb grada Lavova je zlatni lav na plavoj podlozi. Slične zastave plave i bijele boje koristili su i kozaci.

Savremeno porijeklo zastave potječe iz nacionalne revolucije iz 1848. godine. Prvi put je tom prilikom na zgradi magistrata Lavova istaknuta žuto-plava zastava. Iako je pokret ostao bez značajnijih političkih posljedica, novoformirane ukrajinske divizije u austrougarskoj vojci koristile su žuto-plave zastave na svojim oznakama.

Iako su prvobitne zastave iz 1848. godine bile žuto-plave, sa žutom bojom kao gornjom, prijelaz ka sadašnjem izgledu urađen je sa namjerom da se širim narodnim slojevima ukrajinskog stanovišta lakše objasni njeno značenje. Tako je nastalo uobičajeno tumačenje da zastava predstavlja nebo iznad polja žita, koje se održalo do danas iako nema veze sa historijskim nastankom zastave.

Zastava Ukrajine prvi put je usvojena 1918. godine kao zastava kratkotrajne Ukrajinske Narodne Republike. Pored tamnije nijanse plave, zastava je u gornjem lijevom uglu imala ukrajinski trozubac, koji će danas biti usvojen za grb Ukrajine. Za vrijeme Sovjetskog Saveza zastava je zamijenjena novom koja je bila u upotrebi sve do 1992. godine.

## Također pogledajte 
* Grb Ukrajine

## Reference 
Ukrajina
Kategorija:Ukrajina
Ahmedije

mini|Zastava ahmedijanske zajednice
mini|Mirza Ghulam Ahmed

**Ahmedija** (Urdu: احمدیہ *Ahmadiyya*) je zajednica koja slijedi učenje Mirze Ghulam Ahmada (1835 - 1908 iz Kadijana), koji ju je osnovao 23. marta 1889. u Britanskoj Indiji. Ova vjerska zajednica se od strane većine muslimana smatra sektom, a konsenzusom islamskih teologa (idžma) 1975. je isključena iz okvira islamske zajednice (umet). Mirza Ghulam Ahmed se proglasio poslanikom, što je u direktnoj suprotnosti sa šehadetom, koji je suština islama. 

Islamska Republika Pakistan je proglasila Ahmediju nemuslimanskom grupom. 1974. je vlada Pakistana donijela amandman na ustav svoje zemlje, kojom se musliman definiše kao „osoba koja vjeruje da je Muhammed posljednji Božiji poslanik“. 

Ahmedija se 1914. podjelila na podgrupe: *Ahmedijanski muslimanski džemat* i *Lahorski ahmedijanski pokret* (Ahmadiyya Anjuman Ishaat-i-Islam Lahore, AAIIL).

## Reference 
Kategorija:Religija
MKB 10

**MKB-10** (*Međunarodna klasifikacija bolesti i srodnih zdravstvenih problema*; engleski: *International Classification of Diseases, ICD*), je klasifikacija koja je kod nas i u svijetu našla široku primjenu. Postoji potreba za kvalitetnim pokazateljima s područja mortalitetne i morbiditetne statistike. Upravo upotreba četveroznakovne šifre MKB-10 je bolja i preciznija od dijagnoze na latinskom ili nekom drugom jeziku. 

Začetak ovog medicinskog klasifikacijskog sistema je u 1900. godini, a danas je u upotrebi deseta revizija (ICD-10) koju je 1992. godine objavila Svjetska zdravstvena organizacija.

MKB predstavlja tipičnu hijerarhijsku klasifikaciju. Sve medicinske bolesti, stanja i postupci u prvoj su nivou klasifikacije podijeljeni na 21 kategoriju, pretežno prema etiologiji (npr. zarazne bolesti, zloćudne novotvorine, ozljede i trovanja) i anatomskom sistemu (npr. bolesti probavnog sistema, bolesti urogenitalnih organa). U sljedećim nivoima podjele glavne se kategorije dalje hijerarhijski dijele sve do definiranja egzaktnih dijagnoza.

Šifra MKB-10 je alfanumerička oznaka koja se sastoji od četiri polja, od kojih je prvo polje slovno, preostala tri polja su brojčana, a zadnje polje je od ostalih odijeljeno tačkom. Troznakovne kategorije MKB-10 šifriraju sve osnovne skupine dijagnoza bolesti, stanja i postupaka, a četveroznakovne kategorije šifriraju zadnju razinu podjela bolesti, stanja i postupaka. Brojčani dio šifre odgovara sistemu serijskog šifriranja s unaprijed zadanim rasponom brojeva, što omogućuje buduća proširenja i promjene bez korjenite izmjene šifrarnika.

## Vanjski linkovi 
* Službena stranica WHO za MKB
* Online šifranik MKB-10 klasifikacija 

Kategorija:Medicina
Kategorija:Medicinska informatika
Opća hirurgija

**Opća hirurgija** se najviše bavi hirurgijom probavnog trakta. Od ostalih hirurških disciplina tu su ambulantne operacije koje se rade u lokalnoj anesteziji zbog kožnih tumora, žuljeva i uraslih nokata. Najčešće operacije su holecistektomija, hernioplastika i apendektomija. Povrede također rješavaju opći hirurzi. Amputacije udova zbog problema sa cirkulacijom, infekcijama ili traumom mogu obavljati hirurzi ali i ortopedi. Abdominalni hirurzi se bave uglavnom hirurgijom probavnog trakta a abdominalna hirurgija je subspecijalizacija opće hirurgije. U praksi, ako uzmemo prilike koje vladaju u Bosni i Hercegovini, operativne zahvate probavnih organa i trbušnog zida obavljaju opći hirurzi. Operacije kožnih tumora koje se izučavaju u plastičnoj hirurgiji na studijama medicine su vrlo često u domenu opće hirurgije. U ratnim uslovima opći hirurzi su često imali priliku da otvaraju grudni koš, evakuiraju krve podlive unutar lobanje (subduralni ili epiduralni hematom), liječe povrede bubrega, prelome kostiju, opekotine i druge zahvate iz domena hirurških subspecijalizacija.

## Specijalizacija 
Specijalizacija iz opće hirurgije traje 5 godina. Specijalizant mora obaviti specijalistički staž u koji su uključene i druge hirurške discipline (ortopedija, grudna hirurgija, neurohirurgija i urologija), transfuziologija i interna medicina, anesteziologija. U toku specijalizacije ljekari moraju obaviti programom predviđene operativne zahvate.

### Specijalistički ispit
Posebno formirana komisija od entitetskih ministarstava zdravstva je zadužena da formira komisiju za provjeru znanja. Ispitivači trebaju biti iskusni hirurzi sa nastavničkim zvanjem (docent, profesor) ili u izuzetnim slučajevima magistri i primarijusi koji se posebno ističu. Ministarstva imaju unaprijed određene spiskove ispitivača.

Kategorija:Hirurgija
Tokata

**Tokata** (it. toccata – „biti dirnut“) je oblik klasične muzike za instrumente s tipkama koja naglašava vještinu svirača. Manji broj tokata je za više instrumenata, kao u početku opere Orfeo Claudija Monteverdija.

Ovaj oblik se najprije pojavio u renesansi. Nastao je u sjevernoj Italiji. Brojna izdanja muzike kasnog 16. vijeka sadrže tokate kompozitora kao što su Girolamo Frescobaldi, Adriano Banchieri, Claudio Merulo, Andrea Gabrieli, Giovanni Gabrieli, Luzzasco Luzzaschi i drugi. Ovo su kompozicije u kojima jedna ruka svira virtuozno sa brilijantim prelazima protiv druge ruke koja svira akordsku pratnju. Među kompozitorima koji su radili u Veneciji za vrijeme nastanka tokate je bio mladi Hans Leo Hassler koji je donio taj oblik u Njemačku. Tokata je u Njemačkoj doživjela svoj najveći razvoj.

Tokata u vrijeme baroka je počela sa *Girolamom Frescobaldijem*. Postaje virtuoznija, intenzivnija i produžava se u odnosu na renesansnu verziju. Dostiže svoj vrhunac ekstravagantnosti slično arhitekturi tog vremena. Često sadrži jako brze dijelove i *arpeggia* koji se izmjenjuju sa akordima i dijelovima slični *fugama*. Često nema regularni tempo, a skoro uvijek ima improvizacijski osjećaj.

Drugi barokni kompozitori prije Bacha su bili Michelangelo Rossi, Johann Jacob Froberger, Jan Pietarszoon Sweelinck, Alessandro Scarlatti, Dietrich Buxtehude.

Bachove tokate su među najpoznatijima u ovom muzičkom obliku. Njegove tokate za orgulje su brilijantna improvizacijska djela i često slijede nezavisne fuge. U ovakvim slučajevima tokata služi kao preludiji. Njegove tokate za čembalo su višedijelne i sadrže fugalne strukture.

Nakon baroka tokate su manje česte, ali ima nekoliko dobrih primjera: Robert Browning, Robert Schumann, Kaikhosru Shapurji Sorabiji i Sergej Prokofjev su napisali tokate za solo klavir, to su također uradili i Maurice Ravel kao dio iz njegovog muzičkog djela *Le Tombeau de Couperin* i Claude Debussy u svojoj suiti *Pour le Piano*. Tokata je bila od velikog značaja u francuskim školama sviranja orgulja tokom perioda romantizma.

## Reference 
## Vanjski linkovi 
Kategorija:Muzičke forme
Rondo

**Rondo** (nastao od francuske riječi *rondeau*) predstavlja muzički oblik u kojem se glavna tema ponavlja u cijelom muzičkom djelu. Često se koristi u zadnjem stavku kod klasičnih sonata, simfonija i concerta. Kao završni stavak obično se smatra vrhuncem u muzičkom djelu, a tempo je skoro uvijek veoma brz.

## Historija i struktura ronda 
Rani oblici ronda mogu se čuti u 13. vijeku u pjesmama trubadura. Postoje neki napredniji primjeri rondo oblika još iz 14. i 15. vijeka. U nekim od ranih ronda, dužina svakog muzičkog odjeljka nije uvijek identična u svakom odjeljku. Kratki "A" odjeljak može biti praćen mnogo dužim "B" odjeljkom poslije kojeg slijedi povratak na originalni "A".  "C" odjeljak može biti čak i različite dužine od "A" ili "B" odjeljka.

U rondo obliku glavna muzička tema se naizmjenično smjenjuje sa više kontrastnih tema. Opšta šema ronda se može prikazati kao ABACADA... Broj tema je različit od djela do djela, i ponavljajući dio je ponekad skraćen zbog varijacije.

Ovaj oblik se u vrijeme baroka upotrebljavao pod nazivom ritornello (nastalo od latinske riječi *ritornare* što znači “vraćati se”, a označava vraćanje na prvobitnu temu ili motiv “A”). Uprkos tome što ta dva naziva imaju nekoliko razlika u značenju, neki ljudi ih tumače isto.

Rani rondo obrazac pojavio se u francuskoj klavirskoj muzici u 1600im. U drugoj polovini 17. vijeka, rondo oblik je počeo da se redovno pojavljuje u orkestarskoj muzici, a do kraja 1800ih se redovno koristi kao završni stavak u simfoniji.
Ovaj muzički oblik u klasičnom periodu se ustaljuje u ABACABA obliku, čineći ABA kao jednu temu koju slijedi C, a koja djeluje kao "most" nazad ka ABA. Obrazac može biti predstavljen brzim odjeljkom A nakon kojeg slijedi sporiji B koji se vraća u A. C odjeljak nudi novi materijal koji je u suprotnosti sa A i B. Neki rondo završavaju sa codom, kratkim završnim odjeljkom, koji privodi djelo kraju.

Rondo oblik je bio uobičajena pojava u Mozartovoj i Beethovenovoj simfonijskoj muzici. Saint-Saens, Mendelssohna i Chopin nastavljaju pisati u rondo obliku  u 19. vijeku, a ovaj muzički oblik nastavlja biti popularan i u savremenoj klasičnoj muzici.

## Također pogledajte 
* Ritornello

## Reference 

Kategorija:Muzika
Kategorija:Muzičke forme
Grb Ukrajine

mini|200p|Grb Ukrajine
**Državni grb Ukrajine**  (ukrajinski: Державний Герб України) bio je službenim znakom Kneževine države Vladimira I, velikog kneza Kijeva (Ustav Ukrajine, član 20.) Poznatiji je kao Trizub (ukrajinski: Тризуб ("trozubac") i državni je grb Ukrajine, koji se sastoji od istih boja kao i zastava Ukrajine, a čini ga plavi štit na kojem je žuti trozubac, simbol starih slavenskih plemena koja su živjela na području Ukrajine.
Trozupci u plavoj boji smatraju se nepravilnim predstavljanjem, prema ukrajinskom heraldičkom društvu.
Mali grb službeno je usvojen 19. februara 1992., dok postoje ustavne odredbe za utvrđivanje velikog grba koji još nije službeno usvojen. Mali grb dizajnirali su Andrij Grećilo, Oleksij Kohan i Ivan Tureckij po uzoru na grb u obliku trozupca Vladimira Velikog. Veliki grb koji nije usvojen sastoji se od malog grba i grba Zaporižana (Ustav Ukrajine, član 20).

Trozubac nije bio smatran nacionalnim simbolom sve do 1917. godine, kada ga je jedan od najistaknutijih ukrajinskih historičara, Mihail Hruševski, predložio za usvajanje kao nacionalni simbol (pored ostalih varijanti, uključujući arbalest, luk ili kozaka koji nose musket tj. slike koje su za Ukrajinu imale značajan historijski, kulturni i heraldički značaj). Dana 25. februara 1918. godine Ukrajinska centralna rada (parlament) usvojila ga je kao grb kratkotrajne Ukrajinske Narodne Republike.

U sovjetskom periodu 1919–1991. i tokom nezavisnosti 1991-1992. Državni simboli bili su u skladu sa Ruskom Sovjetskom Federativnom Socijalističkom Republikom i Sovjetskim Savezom - srp i čekić nad izlazećim suncem.

## Također pogledajte 
* Zastava Ukrajine
* Grb Ukrajinske SSR

## Reference 
Ukrajina
Kategorija:Ukrajina
RK Gradačac

**Rukometni klub Gradačac** je klub iz Gradačca osnovan 1954. Takmiči se u Prvoj ligi FBiH grupa sjever. Najbolji rezultat kluba je osvajanje trećeg mjesta u ligi BiH. Boje kluba su crna i žuta. Trener kluba je Damir Doborac, a pomoćni Mehmed Doborac, fizioterapeut je Veljko Arsenić. Predsjednik kluba je Adnan Begović, dok je dopredsjednik Almir Doborac.

## Vanjski linkovi 
* Službena stranica
* Historija kluba

G
Kategorija:Sport u Gradačcu
Kategorija:Rukometni klubovi osnovani 1954.
Yamanni-Ryu

mini|R.B.K.D. Ryukyu Bujutsu Kenkyu Doyukai
**Yamanni Chinen - Ryu Kobujutsu** (Ryukyu Bujutsu Kenkyu Doyukai) je stil borbe oružjem sa Okinave. Ime stila Yamanni Chinen-Ryu potiče iz 17 vijeka od imena porodice Chinen iz sela Tobaru, Shuri. Ryukyu BuJutsu KenKyu Doyukai (RBKD) organizacija pod vodstvom Shihan Toshihiro Oshiro, koji je glavni autoritet u svijetu za ovu vještinu. Oružja koje se koristi su bo, sai, tonfa, kama i nunchaku.

Yamanni Chinen – Ryu je bio tajna i nedostupan javnosti do početka 80-tih godina. Shihan Toshihiro Oshiro, učenik majstora Chogi Kishaba, zaslužan je da drevni način borbe oružjem stiče veliku popularnost i ogromno poštovanje prvo u SAD a zatim i ostatku svijeta. Krajem 20-tog vijeka i početkom 21. vijeka dolazi u Evropu.

Yamanni Chinen – Ryu se trenira u sklopu karate treninga. Specifično je da ovaj stil borbe oružjem održava izvorni način praktikovanja. Nije bio pod uticajem sportskog načina borbe već je u cjelini tradicionalan gdje su pokreti i tehnike potpuno različite od današnjih sve više ”sportskih”.

## Ryukyu Bujutsu Kenkyu Doyukai, Yamanni-Ryu Kate 
**BO**-
Donyukon ichi, 
Donyukon ni, 
Choun no kun sho, 
Choun no kun dai, 
Ryubi no kun, 
Shuji no kun sho, 
Shuji no kun dai, 
Sakugawa no kun, 
Shirataru no kun, 
Tomari Shirataru no kun, 
Yunigawa / Yonegawa no kun / Hidari bo, 
Shinakachi / Sunakake, 
Chikin bo / Tsuken bo 

**SAI**-
Shimabukuro no Sai Ichi / Sai Jutsu Kihon Kata Ichi, 
Shimabukuro no Sai Ni / Sai Jutsu kihon Kata Ni, 
Nakandakari no Sai, 
Kyan no sai, 
Kishaba no sai Sho, 
Kishaba no Sai Dai

**TONFA**-
Kihon no Tonfa
Shikina No Tunfa
Shima no Tonfa

**NUNCHAKU**-
Tomo Yoshi Nunchaku

**KAMA**-
Kishaba no Kama Ichi, 
Kishaba no Kama Ni

## Također pogledajte 
* Okinavljanski kobudō

## Vanjski linkovi 
*Yamanni Chinen-Ryu (video 1)
*Yamanni Chinen-Ryu (video 2)
*R.B.K.D. svijetska organizacija 

Kategorija:Borilačke vještine
Rašid Halifa

**Rašad Halifa** (19. novembar1935. -  31. januar 1990.)

**Halifa** (prezime) je bio egipatski musliman koji je 1959. preselio u SAD u svrhu studiranja biohemije. Kasnije postaje američki državljanin. Osniva islamsku grupu pod nazivom *United Submitters International* (kod nas poznatu i pod nazivom kaliflije, kuranije) čiji su osnovni vjerski principi pokornost Bogu (islam), odbacivanje sune kao izvora vjerskih zakona, te izučavanje Kurana kao jedinog izvora islama. Mnoge godine je Khalifa bio imam u "Masjid Tucson" u Arizoni.

Godine 1969. je Halifa počeo uz pomoć računara matematički analizirati Kur'an i tražiti određene redoslijede brojeva, te je 1974. došao do zaključka da je pronašao ključ čudnovatog redoslijeda brojeva. Prema Halifi,sveta knjiga islama je kodirana brojem **19**. Tu tvrdnju ja bazirao na stihu: '**Nad njim je devetnaest**' (poglavlje 74:30). Po tradicionalnom shvatanju, taj stih se odnosi na anđele. 
U toku svog žitota je Halifa publicirao mnogobrojne knjige o fenomenu broja 19.

U početku su Halifina otkrića bila relativno dobro primljena u islamskom svijetu, što se uskoro promijenilo kad se saznalo da on odbacuje sunu. Halifa je tvrdio da je on Božiji poslanik i da mu je Anđeo Gabrijel rekao da se njegovo (Halifino) ime posebno spominje u Kur'anu u 36 suri, ajetu 3. Također njegovo učenje je kod sunitskih i šiitskih teologa naišlo na osudu kao heretičko. On je također tvrdio da je poslanik saveza iz stiha 3:81. Tako on postavlja svoje vlastito ime Khalifa u jedan od stihova Kur'ana: *Mi smo tebe (Halifa) poslali samo kao objavitelja radosne vijesti i kao onog koji opominje. (25:56)*. 
Bio je i upleten u jedan lokalni skandal. Prema pisanju jednog lista, bio je osumnjičen za seksualni odnos s maloljetnicom. Članak opisuje iskaz jedne šesnaestogodišnjakinje koja ga je optužila za silovanje. Međutim, dokazi nikad nisu pronađeni.

31. januara 1990. je Halifa ubijen u svojoj džamiji ubodom noža. Smatra se da je to bilo djelo jedne pakistanske ekstremističke organizacije.

## Vanjski linkovi 
* Submission.info
* Masjid Tucson
* Submission.org
* Video Footage of Khalifa 

Kategorija:Muslimani
Usporedna tabela biblijskih i kur'anskih imena u bosanskom jeziku

U bosanskom jeziku se vjerska imena i pojmovi koriste u skladu s kur'anskom i biblijskom tradicijom, zavisno od islamskog odnosno kršćanskog konteksta. Naprimjer, ime Isus Krist se upotrebljava kada je u pitanju kršćanski kontekst, a Isa, kada je u pitanju islamski, iako se radi o istoj historijskoj osobi. Isti slučaj je i sa geografskim imenima npr. zemlja midijanska naspram Medjen. U prijevodu Novog Zavjeta s grčkog jezika na bosanski u izdanju "Doma štampe" Zenica, navedena je usporedna tabela najčešće upotrebljavanih vlastitih i drugih imena:

Kategorija:Bosanski jezik
Kategorija:Islam
Kategorija:Religija
Carl Friedrich Gauß

**Johann Carl Friedrich Gauss** (30. april 1777 – 23. februar 1855) bio je njemački matematičar i naučnik koji je dao značajan doprinos u mnogim poljima, uključujući teoriju brojeva, statistiku, analizu, diferencijalnu geometriju, geodeziju, geofiziku, elektrostatiku, astronomiju i optiku.

Poznat kao "princ matematičara" i "najveći matematičar od davnina", Gauss je ostavio trag na mnogim poljima matematike i nauke, i smatra se jednim od najutjecajnijih matematičara u historiji. Bavio se naprednom matematikom dok je još bio veoma mlad, a kasnije je postao profesor na univerzitetu u Njemačkoj. Za vrijeme svog dugog života otkrio je toliko mnogo novih ideja u aritmetici, geometriji i algebri, pa su ga nazvali "matematičkim divom".

Gauss je bio čudo od djeteta, o čemu svjedoče brojne anegdote koje se tiču njegove zaprepašćujuće prerane zrelosti koja se mogla primijetiti još u vrijeme dok je imao dvije godine. Do svojih prvih matematičkih otkrića došao je kao tinejdžer. Završio je *Disquisitiones Arithmeticae* (Aritmetička istraživanja), svoje najznačajnije djelo, kao dvadesetjednogodišnjak 1798. godine, iako je knjiga objavljena tek 1801. godine. Bila je kamen temeljac za zasnivanje teorije brojeva kao posebne matematičke discipline, a dao joj je oblik koji i danas ima.

## Biografija 
Gaus je rano pokazao svoju matematičku darovitost. Poznata je anegdota koja kaže da je jednom prilikom Gausov učitelj zadao da se saberu svi brojevi od 1 do 100, vjerovatno da bi "zaposlio učenike". Na njegovo veliko iznenađenje, Gaus (koji je tada imao 7 godina) odmah je donio svoj rezultat: 5050. Evo kako je mladi matematičar to riješio: Posmatrajući niz 1,2,3,4,...,97,98,99,100, čije je članove trebalo sabrati, uočio je izvjesnu zakonitost: kada spari 1 i 100, 2 i 99, 3 i 98, i tako dalje, uvijek dobije zbir 101. Takvih parova ima tačno 50. Otuda je traženi zbir jednak 50×101 = 5050. Ovaj postupak nazvan je „Gausov postupak“.

## Reference 
## Vanjski linkovi
Kategorija:Njemački matematičari
Kategorija:Članovi Kraljevskog društva
Kategorija:Biografije, Braunschweig
Kategorija:Rođeni 1777.
Kategorija:Umrli 1855.

Kategorija:Njemački geodeti
Adnan Osmanhodžić

**Adnan Osmanhodžić** (Tuzla, SR Bosna i Hercegovina, 24. maj 1971), bosanskohercegovački bivši nogometaš i reprezentativac.

Karijeru je započeo u tuzlanskoj Slobodi, da bi 1994. otišao za Njemačku, a potom u Italiju gdje je odigrao sezonu za Triestini. 1996. se vraća u Bosnu i Hercegovinu. Po povratku nastupa za Slobodu, Sarajevo i ponovo Slobodu. Odigrao je i 2 utakmice za reprezentaciju BiH. U prelaznom roku sezone 2007/2008. posuđen je ekipi Bratstva iz Gračanice, novom članu Prve lige Federacije BiH, no odmah je vraćen sa posudbe nazad u Slobodu gdje je nastupio još jednu sezonu. Posljednja utakmica mu je bila u Mostaru protiv Zrinjskog u revanš meču finala KUP-a.

## Klubovi 
* FK Sloboda Tuzla
* NK Bratstvo Gračanica (posudba)
* FK Sloboda Tuzla
* FK Sarajevo
* Triestina
* MTF Ingolstadt
* FK Sloboda Tuzla

## Reference
## Vanjski linkovi
*Intervju-članak u Danima

Kategorija:Rođeni 1971.
Kategorija:Biografije, Tuzla
Kategorija:Nogometaši Slobode (Tuzla)
Kategorija:Nogometaši Sarajeva
Kategorija:Bosanskohercegovački nogometaši
Kategorija:Bosanskohercegovački nogometni treneri
Kategorija:Živi ljudi
Kategorija:Bosanskohercegovački sportisti 20. vijeka
Hugh Lofting

**Hugh John Lofting** (14. januar 1886 – 26. septembar 1947) bio je britanski književnik, autor, a po struci i inženjer. Svoju slavu kao pisac dosegao je kreirajući dječiji lik Doctora Dolittlea.

Nakon odsluženja vojnog roka u Prvom svjetskom ratu, gdje je bio ozbiljno ranjen, preselio se sa svojom bližom obitelji u Connecticut, SAD, gdje je nastavio da stvara.

Nakon njegove smrti, njegov sin Christopher postao je nosilac intelektualne svojine nad njegovim djelima.

## Bibliografija 
* The Story of Doctor Dolittle (1920)
* The Voyages of Doctor Dolittle (1922)
* Doctor Dolittle's Post Office (1923)
* The Story of Mrs Tubbs (1923)
* Doctor Dolittle's Circus (1924)
* Porridge Poetry (1924)
* Doctor Dolittle's Zoo (1925)
* Doctor Dolittle's Caravan (1926)
* Doctor Dolittle's Garden (1927)
* Doctor Dolittle in the Moon (1928)
* Noisy Nora (1929)
* The Twilight of Magic (1930)
* Gub-Gub's Book, An Encyclopaedia of Food (1932)
* Doctor Dolittle's Return (1933)
* Doctor Dolittle's Birthday Book (1936)
* Tommy, Tilly, and Mrs. Tubbs (1936)
* Victory for the Slain (1942)
* Doctor Dolittle and the Secret Lake (1948)
* Doctor Dolittle and the Green Canary (1950)
* Doctor Dolittle's Puddleby Adventures (1952)

Kategorija:Britanski pisci
Kategorija:Biografije, Maidenhead
Kategorija:Rođeni 1886.
Kategorija:Umrli 1947.
Richard Nixon

**Richard Milhous Nixon** (9. januar 1913 – 22. april 1994) bio je američki pravnik, 37. predsjednik Sjedinjenih Američkih Država.

Na dužnost Predsjednika SAD-a je stupio 1969. godine, a ostavku na svoju poziciju je dao 1974. godine, time postavši jedini američki predsjednik koji je odstupio od svog mandata. Kako navode tadašnji mediji, njegova ostavka je bila povezana sa državnim skandalom nazvanim *Watergate*, a Nixona je indirektno razotkriven kao saučesnik u bezbrojnim kriminalnim radanjama, te aferema sa presluškivanjem snimaka tajne službe.

Također je u dva mandata obavljao dužnost 36. potpredsjednika SAD-a (1953 - 1961 godine) kao zamjenik Dwight D. Eisenhowera.

Nixon je bio istaknuti diplomata u odnosima SAD-a sa strateškim vanjsko-političkim silama, posebno pregovorima sa Sovjetskim Savezom i Kinom, te američkom uticaju i udjelu u Vijetnamskom ratu.

Kao predsjednik nametnuo je i regulirao cijene i plaće unutar državnog budžeta. Uticao je na reforme u radu socialnih službi uvođenjem indexa (Social Security), a također kreirao je i Supplemental Security Income (SSI).

On je svojom uticajnom politikom uklonio i najmanje preostale tragove dotadašnjeg ekonomsko-društvenog mjerila standarada izraženog u zalihama zlata (gold standard).
Također je osnivač Američke agencije za zaštitu okoliša (*Environmental Protection Agency* ili EPA) te Sindikalnog zdravstvenog osiguranja/ fonda implementiranog kroz Filadelfijski plan (Philadelphia Plan)

Za vrijeme svoje vladavine je uveo tzv. ’’daily press event’’; javno obraćanje medijima i ’’daily message for the media’’ za novinare iz cijele zemlje.

## Vanjski linkovi
## Reference 
*

Kategorija:Rođeni 1913.
Kategorija:Umrli 1994.

Kategorija:Američki političari
Kategorija:Američki pravnici
Kategorija:Članovi Republikanske stranke (SAD)
Kategorija:Biografije, Yorba Linda (Kalifornija)
Adil-begova džamija

**Adil-begova džamija** se nalazi u naselju Kobilja Glava u Vogošći.

## Historija 
Decenijama je na mjestu sadašnje džamije bio mesdžid, odnosno džamija bez munare, da bi 1989. najvećim dijelom od sredstava džematlija bila izgrađena nova džamija, koja se isticala naročito lijepom i jedinstvenom munarom. Današnja munara je jako slična munari iz tog vremena, i napravljena je na istim temeljima.
Početkom Rata u Bosni i Hercegovini, Sarajevo se našlo pod opsadom i pod udarima neprijateljskih snaga. Kobilja Glava je bilo jedno od naselja koja su najviše stradala tokom rata. Džamija kao jedan od simbola naselja ali i Bošnjačkog naroda i njihovog islamskog identiteta je bila česta meta napada Vojske Republike Srpske. Pogođena je u nekoliko navrata desetinama projektila. 2. septembra 1992. su otpočeli jako granatiranje same džamije. Džamija koja je i prije ovog dana bila jako oštećena, postaje ruševina. Munara je tog dana izdržala 18 direktnih pogodaka, dok se poslije devetnaestog srušila.
 
Vjerski obredi su tokom rata obavljani po kućama i improvizovanim mesdžidima. Već u to vrijeme su nastali planovi obnove porušene džamije.

Po završetku rata otpočinju radovi na obnovi. Na mjestu prijeratne imamske kuće koja je bila u dvorištu džamije, pravi se mesdžid, koji se koristio sve do otvaranja nove džamije.

Istovremeno se uklanjaju ostaci porušene džamije i počinju pripremni radovi za novu džamiju. Ovaj put i veću i ljepšu.

Džamiju su dijelom finansirali sami vjernici-džematlije, zatim neke od humanitarnih organizacija iz islamskog svijeta, ali najveći donator odnosno vakif je Adil-beg Zulfikarpašić. Po njemu danas džamija nosi ime. Džamija je otvorena 6. juna 1999.

## Karakteristike 
Imam ove džamije je Vehbija ef. Makić, koji je i rukovodio aktivnostima vezanim za obnovu ove džamije, koja danas predstavlja jedan od ljepših objekata na ovom području.
Džamija sa svim pratećim sadržajima predstavlja svojevrsni centar društvenog života na Kobiljoj Glavi.

## Reference 
Kategorija:Džamije u Vogošći
Nijjet

**Nijjet** je duhovna odluka muslimana da uradi nešto propisano za muslimane, kroz Kur'an ili hadis. Tako, npr. svaka islamska molitva ili post ramazana|ramazanskog posta]] počinje sa nijjetom. Nijjet se može izgovoriti na svom ili arapskom jeziku, dok jedan dio uleme smatra da je nijjet isključivo duhovna odluka, te da ga nije potrebno izgovarati riječima.

Sadržaj nijjeta ovisi o namaskom vaktu, mada postoji i generalni nijjet koji je na bosanskom i arapskom jeziku:
:*Odlučih u ime Allaha dž. š. klanjati farz (ili sunnet) ovog namaza i okrenuh se prema Kibli. Allahu ekber.*
:*Nevejtu en usallije lil-lāhi teālā salāte fardil-vakti (ili sunnetil-vakti) edāen mustakbilel-kibleti-Allahu ekber.*

## Također pogledajte 
* Namaz

## Bilješke 
Kategorija:Islam
Dan izumitelja

**Dan izumitelja** međunarodni je praznik izumitelja, koji se obilježava u Evropi 9. novembra, na rođendan austrijsko-američke glumice i izumiteljice Hedy Lamarr.

Organizatori ovog praznika prate sljedeće ciljeve:
* stvaranje i jačanje vjere i nade u vlastite izumiteljske ideje i promjene  
* podsjećanje na već davno zaboravljene izumitelje
* podsjećanje na velike izumitelje koji su poboljšali naš svakodnevni ljudski život
* poboljšavanje uvjeta i mogućnosti trenutnih izumitelja i vizionara
* poziv na zajednički inovativni rad za zajedničku ljudsku budućnost.

Dan izumitelja inicijativa je Gerharda Muthenthalera, berlinskog ekonoma i izumitelja.

## Međunarodni dani izumitelja 
U Argentini se od 29. septembra 1986, na rođendan izumitelja hemijske olovke Lászla Bíra, obilježava praznik izumitelja.

## Također pogledajte 
* Svjetski dan knjige i autorskih prava

## Vanjski linkovi 
* Sajt Inicijative "Dan izumitelja"

Kategorija:Izumitelji
O državi Božijoj (Augustin)

mini|desno|200px|Uvodni tekst
mini|Naslovna stranica francuskog rukopisa iz 1485.

**De civitate Dei** (puni naslov: **De Civitate Dei contra Paganos**; doslovno: "O Državi Božijoj protiv pagana") je knjiga na latinskom jeziku koju je 420-ih objavio poznati kršćanski teolog Aurelije Augustin u kojoj iznosi temelje kršćanske filozofije. Ta knjiga predstavlja najpoznatije Augustinovo djelo, koje je imalo značajan uticaj na dalji razvoj zapadne civilizacije. 

Njen naslov se najčešće prevodi kao ***Država Božija*** ili ***Božija Država***, a ponekad i kao ***Grad Božiji*** ili ***Božiji Grad***.

Augustin je knjigu počeo pisati godine 412. potaknut vizigotskom pljačkom Rima, događajem koji je šokirao i duboko traumatizirao kasnoantički svijet, odnosno doveo do propitivanja kršćanstva koje je tada već etablirano kao državna religija Rimskog Carstva. Augustin je knjigu zamislio prije svega kao odgovor poganima koji su kršćane, odnosno napuštanje stare rimske religije, smatrali glavnim uzrokom barbarskih najezdi, pustošenja i drugih nedaća u kome se našlo Carstvo i njegovi podanici. U tu je svrhu izložio vlastito viđenje svjetske povijesti, koje predstavlja jedan od prvih primjera filozofije povijesti, odnosno koncept "Božije države" (*civitas dei*) nasuprot "zemaljske države" (*civitas terrena*).

## Vanjski linkovi
;Originalni tekst
*  De civitate dei &mdash; The Latin Library.
*  The City of God &mdash; Dods translation, New Advent.
*  The City of God &mdash; audio version from LibriVox.

;Stranice o tekstu
* An introduction to The City of God by James J. O'Donnell
Projektor (čvor)

Pod pojmom *projektor* općenito se misli na uređaj koji se koristi za projekciju slike na odgovarajuću površinu.

### Videoprojektori 
*LCD projektor 
*CRT projektor 
*DLP projektor 
*LCOS projektor

### Svjetlosni projektori 
*Filmski projektor 
*Slajd projektor
*Grafoskop

### Ostalo 
*Ručni projektor
* Vrsta oružja, sličnog minobacaču
Nebojša Radmanović

**Nebojša Radmanović** (rođen 5. februara 1949) je bosanskohercegovački i srpski političar, te bivši član Predsjedništva Bosne i Hercegovine od 2006. do 2014. Aktuelni je zastupnik u Predstavničkom domu Bosne i Hercegovine.

## Biografija
Radmanović je rođen 5. februara 1949. godine u Gračanici. Osnovnu školu i gimnaziju završio je u Banjoj Luci, nakon čega završava Filozofski fakultet u Beogradu. Nakon završenog školovanja, Radmanović je dugi niz godina radio u oblasti sporta, kulture, informisanja, obrazovanja i državne uprave. Obavljao je dužnost direktora *Arhiva Bosanske krajine* i *Arhiva Republike Srpske*. Bio je direktor Narodnog pozorišta u Banjoj Luci, te glavni i odgovorni urednik *Glasa*.

Pored toga, Radmanović je bio predsjednik Izvršnog odbora grada Banja Luke, kao i narodni poslanik u Narodnoj Skupštini Republike Srpske. U periodu februar-oktobar 2006. godine bio je ministar uprave i lokalne samouprave u Vladi Republike Srpske. Objavio je niz stručnih i naučnih radova, kao i nekoliko knjiga.

Član je Saveza nezavisnih socijaldemokrata, te je potpredsjednik istog. Dužnost srpskog člana Predsjedništva Bosne i Hercegovine obavljao je od 2006. do 2014. godine.

Oženjen je i otac dvije kćerke.

## Vanjski linkovi
*

Kategorija:Rođeni 1949.
Kategorija:Živi ljudi
Kategorija:Biografije, Gračanica
Kategorija:Bosanskohercegovački političari
Kategorija:Političari Republike Srpske
Kategorija:Političari Saveza nezavisnih socijaldemokrata
Demiurg

[mini|[William Blake: *The Ancient of Days* (1794)|291x291piksel]]
**Demiurg** (iz grč.: *demiourgós* stvoritelj je bio prvobitno bog stvoritelj kod Platona: svijet je stvoren od strane boga, pri čemu on kao neki graditelj (Demiurg) u pogledu na ideje unosi red u postojeću materiju.

U kasnijoj gnozi Demiurg je mitološka figura. Prema gnostičkim mitovima je Sofia (znanje) njegova majka. Uz njegovu pomoć se svijet mogao promatrati dualistički, a moglo je se konačno i odgovoriti na pitanje: kako je jedan dobri bog mogao stvoriti jedan tako zao svijet (Teodizea).
Dakle: dok je Bog neograničeno dobar, jedan nesavršeni (zli) Demiurg je stvorio nesavršeni svijet. Za gnostike je taj zli bog identičan bogu Starog zavjeta, koji ljude ostavlja u stanju neznanja i u materijalnom svijetu, te njihove napore za sticanjen znanja i uvida kažnjava.

I Demiurgov svoreni svijet kao i on sam, trebaju spasenje, jer su usidreni u nesavršenstvu (grijehu). Kao par rukavica stoje bog svoritelj i bog otkupitelj jedan naspram drugog: jednako bitni ali različiti.

## Također pogledajte 
* Gnosticizam
* Émil Cioran

## Reference 
## Vanjski linkovi 
Kategorija:Filozofija
Kategorija:Metafizičke teorije